RURALNI PODUZETNIČKI INKUBATOR KRKA KISTANJE d.o.o. za lokalni razvoj, poticanje i razvoj poduzetništva
Franje Tuđmana 106A, 22305 KISTANJE
OIB: 90156774425, Erste Bank HR4224020061101088273
Mobitel: 0916057005 E-mail: inkubator.krka.kistanje@gmail.com


Na temelju članka 28. Pravilnika o radu i utvrđivanju kriterija i postupaka za dodjelu u zakup prostora i korištenju usluga Ruralnog poduzetničkog inkubatora Krka Kistanje d.o.o., direktor Inkubatora donosi sljedeći
K U Ć N I   R E D
[bookmark: _Hlk127532230]Ruralnog poduzetničkog inkubatora Krka Kistanje d.o.o.

1. UVODNE NAPOMENE
1.1. Ovaj Kućni red Ruralnog poduzetničkog inkubatora Krka Kistanje d.o.o. (dalje u tekstu: Inkubator) sadrži temeljne odrednice i norme ponašanja te moralne vrijednosti koje se očekuju od svih osoba koje rade ili na bilo koji način koriste usluge, infrastrukturu, imovinu, postrojenja, proizvodne linije, opremu Inkubatora, ili ga samo posjećuju
1.2. Svrha Kućnog reda je prihvaćanje odredaba o ponašanju čime se doprinosi očuvanju reda, mira, imovine i čistoće u Inkubatoru, omogućava rad i produktivnost, te se osigurava i potiče daljnji razvoj ugleda Inkubatora i Općine Kistanje.

1.3. Kućnim redom se određuju pravila ulazaka i izlazaka, radno vrijeme, pravila vezana uz korištenje opreme, postrojenja, proizvodnih linija, električne energije, vode i plina, zaštitu od požara, te druga važna pitanja vezana uz poslovne prostore i infrastrukturu Inkubatora.

2. PODRUČJE PRIMJENE
2.1. Kućnog reda dužne su se pridržavati:
· sve osobe koje su djelatnici Inkubatora (dalje u tekstu: Djelatnici Inkubatora),
· sve osobe koje s Inkubatorom imaju sklopljen ugovor o zakupu poslovnog prostora (dalje u tekstu: Zakupnici),
· sve osobe koje s Inkubatorom imaju sklopljen ugovor o korištenju usluge/prostora/postrojenja/proizvodnih linija/opreme (dalje u tekstu: Korisnici usluga), kao i njihovi djelatnici,
· sve osobe koje koriste edukacijsku/konferencijsku salu (dalje u tekstu: Korisnici edukacijske/konferencijske sale),
· te svi poslovni partneri, klijenti i gosti gore nabrojanih osoba, osobe koje sudjeluju u nekom događanju na osnovi prijave ili poziva (dalje u tekstu: Posjetitelji).
2.2. Zakupnici i Korisnici usluga dužni su pravila Kućnoga reda prenijeti na svoje djelatnike, poslovne partnere i svoje goste te preuzimaju odgovornost u slučaju njihovog nepridržavanja Kućnoga reda.
2.3. Djelatnici u smislu odredaba ovog Kućnog reda su sve osobe koje u radnom odnosu ili imaju sklopljen ugovor o stručnom osposobljavanju za rad bez zasnivanja radnog odnosa, ugovor o volontiranju, studentski ugovor, ugovor o djelu, ugovor o stručnom osposobljavanju za rad i sl.



3. ULAZAK U ZGRADU INKUBATORA
3.1. Zakupnici mogu slobodno ulaziti i izlaziti iz zgrade Inkubatora (dalje u tekstu: zgrada) koristeći svoj ključ koji zadužuju prilikom zaključenja ugovora.
3.2. U zgradu smiju ulaziti Korisnici usluga Inkubatora koristeći svoj ključ koji zadužuju prilikom zaključenja ugovora.
3.3. U zgradu smiju ulaziti Posjetitelji, pri čemu za njih odgovara subjekt koji ih je pozvao.
3.4. Ostale osobe ne smiju ulaziti u poslovnu zgradu.
3.5. Zakupnici/Korisnici usluga zaduženi su ključem od ulaznih vrata zgrade u skladu sa svojim poslovnim obvezama.
3.6. Zakupnici/Korisnici usluga zadužuju po jedan ključ od ulaznih vrata zgrade.
3.7. Zakupnici/Korisnici usluga zadužuju po jedan ključ od prostora za koji imaju zaključen ugovor.
3.8. Na zahtjev i o trošku pojedinog Zakupnika/Korisnika usluga, Inkubator će izraditi dodatne primjerke ključeva, ovisno o broju zaposlenih osoba kod Zakupnika/Korisnika usluga.
3.9. [bookmark: _Hlk219282390]S prestankom ugovora svi primjerci ključeva uredskog prostora i zgrade moraju se vratiti ovlaštenoj osobi Inkubatora.
3.10. Gubitak ključa odgovorna osoba dužna je odmah prijaviti ovlaštenoj osobi Inkubatora. U slučaju gubitka ključa, Zakupnici/Korisnici usluga dužni su snositi troškove promjene brave izrade novih ključeva.
3.11. Ovlaštenu osobu Inkubatora imenuje Inkubator te o njenim kontakt podacima obavještava Zakupnike/Korisnike usluga putem njihove adrese elektroničke pošte.

4. RADNO VRIJEME
4.1. Ulazna vrata u zgradu otključana su tijekom redovitog vremena Inkubatora i to radnim danima – od ponedjeljka do petka u vremenu od 08.00 do 16.00 sati, a nakon toga se zaključavaju. Vikendom su ulazna vrata u poslovnu zgradu zaključana.
4.2. Djelatnici Inkubatora, kao i svaki Zakupnik/Korisnik usluge, dužni su prilikom svakog ulaska i izlaska iz zgrade nakon 16,00 sati radnim danom, odnosno neradnim danom, ulazna vrata zaključati za sobom.

5. ELEKTRIČNA ENERGIJA, VODA I PLIN
5.1. Svi Zakupnici/Korisnici usluga dužni su ekonomično trošiti električnu energiju, grijanje, hlađene i vodu i time nastojati učiniti uštede.
5.2. Po završetku radnog vremena, odnosno prilikom napuštanja uredskog prostora ili drugog prostora za koji su zaduženi ključem, odnosno zgrade, Zakupnici/Korisnici usluga dužni su isključiti svjetla i sve aparate koji su priključeni na dovod električne energije te provjeriti jesu li zatvoreni svi prozori i sve slavine u sanitarnim čvorovima.

6. ZAŠTITA OD POŽARA
6.1. S obzirom na građevinske karakteristike objekta i namjenu za koju se objekt koristi te veliku opasnost od požara, u svim prostorima u zgradi zabranjuje se upotreba električnih kuhala te ulaz s otvorenim plamenom.
6.2. Zakupnici/Korisnici usluga su dužni unošenje grijalica i drugih uređaja prijaviti ovlaštenoj osobi u Inkubatoru.
6.3. Lako zapaljivi materijali, ukoliko se čuvaju i koriste u prostorijama Inkubatora, moraju biti zbrinuti i koristiti se na siguran način i u skladu sa primjenjivim propisima.
6.4. Protupožarni aparati nalaze se na označenim mjestima u hodnicima poslovne zgrade.
6.5. Zakupnici/Korisnici usluga odgovorni su za primjenu mjera zaštite od požara u skladu sa Zakonom o zaštiti od požara (92/10). Nepridržavanje mjera zaštite od požara predstavlja povredu radne obveze za Zakupnike/Korisnike usluga, odnosno povredu ugovora o zakupu poslovnog prostora/ugovora o korištenju usluge/prostora/postrojenja/proizvodnih linija/opreme,
6.6. Osoba koja primijeti opasnost od požara ili požar, obvezna je otkloniti opasnost, odnosno pristupiti gašenju požara ukoliko to može učiniti bez opasnosti za sebe ili druge osobe, a ako to nije u stanju učiniti, dužna je odmah o požaru obavijestiti:
· Državnu upravu za zaštitu i spašavanje na broj telefona 112
· Ovlaštenu osobu Inkubatora.

7. KORIŠTENJE ZAJEDNIČKIH PROSTORIJA, ZAŠTITA IMOVINE, PROTUPRAVNE RADNJE
7.1. Od svih osoba koje borave u prostorijama Inkubatora očekuje se da se prema zgradi, imovini i sredstvima koja su im povjerena odnose kao prema zajedničkom dobru koje se mora štititi u zajedničkom interesu.
7.2. [bookmark: _Hlk219281918]Prilikom primopredaje pojedinih vrsta prostorija te postrojenja, proizvodnih linija i opreme, ugovorne strane sastavljaju zapisnik u koji se unose podaci o stanju prostora/postrojenja/proizvodnih linija/opreme. Ako zapisnikom nije utvrđeno stanje navedenog, smatra se da je Zakupnik/Korisnik usluge primio uredsku prostoriju/postrojenje/proizvodnu liniju/opremu u stanju prikladnom za obavljanje djelatnosti utvrđene Ugovorom, osim ako se radi o skrivenim nedostacima.
7.3. Zakupnik/Korisnik usluge koji prostore/postrojenja/proizvodne linije/opremu koristi povremeno i periodično, dužan je tijekom trajanja ugovora prije svakog korištenja pregledati prostore/postrojenja/proizvodne linije/opremu te prijaviti eventualno uočene kvarove i oštećenja.
7.4. Prestanak korištenja prostora/postrojenja/proizvodnih linija/opreme vrši se potpisivanjem primopredajnog zapisnika, uz prisutnost predstavnika Inkubatora i Zakupnika/Korisnika usluge. Ugovorne strane dužne su utvrditi postoje li oštećenja koja nadilaze redovito korištenje prostora/postrojenja/proizvodnih linija/opreme, što služi kao osnova za eventualnu naknadu štete. Redovito održavanje prostora/postrojenja/proizvodnih linija/opreme, kao i veće kvarove, obavlja Inkubator.
7.5. Zakupnici/Korisnici usluga koji plaćaju najam konferencijske dvorane, dužni su promjenu postava najaviti dva dana ranije i prekontrolirati isti dan u prijepodnevnim satima najmanje sat vremena prije početka korištenja dvorane.
7.6. Zakupnici/Korisnici usluga inkubacije, koji ne plaćaju najam dvorane, dužni su sami urediti postav koji im odgovara i odmah nakon korištenja vratiti dvoranu u standardni (zatečeni postav). Zakupnici/Korisnici usluga koji ne vrate dvoranu u standardni postav, neće više moći koristiti besplatan najam.
7.7. Stolovi i stolice u konferencijskoj dvorani ne dopunjavaju se, niti se uklanjaju bez prethodnog odobrenja uprave Inkubatora.
7.8. Korištenje opreme Inkubatora dozvoljeno je Zakupnicima/Korisnicima usluga Inkubatora koji su obučeni za rad s opremom. Zakupnici/Korisnici usluga koji koriste opremu Inkubatora:
· dužni su se upoznati se s uputama za korištenje opreme i opremu koristiti u skladu s tim uputama,
· opremu koriste na vlastitu odgovornost,
· opremu koriste na način da druge ne remeti u radu i poslovanju,
· opremu koriste s povećanom pažnjom,
· nose adekvatnu zaštitnu opremu i pridržavaju se svih pravila zaštite na radu i zaštite od požara,
· odgovaraju za svu štetu koja nastane njegovom krivnjom ili nepažnjom tijekom korištenja opreme,
· dužni su vratiti opremu i prostor nakon uporabe u početno stanje,
· dužni su poštovati kućni red/osnovna pravila ponašanja. 
7.9. Sve nepravilnosti u stanju ili funkcioniranju pojedinih elemenata zgrade, infrastrukturnih sustava i opreme u zgradi, kao i u slučaju provale, oštećenja, poplave i drugih izvanrednih situacija, potrebno je hitno reagirati i obavijestiti ovlaštenu osobu Inkubatora.
7.10. Svako otuđivanje, pronevjera, oštećenje ili uništavanje imovine nepravilnim rukovanjem i nemarnim odnosom, kao i neovlašteno korištenje, strogo je zabranjeno.
7.11. Upotreba prostorija, imovine i opreme Inkubatora za bilo kakvu protuzakonitu svrhu strogo je zabranjena, a osobito:
· korištenje, obrada i raspačavanje materijala koji se karakteriziraju kao uvredljivi, diskriminirajući i slično,
· korištenje, obrada i raspačavanje bilo kojeg oblika pornografije i/ili pedofilije
· korištenje opreme/infrastrukture za mass-mailing, SPAM, slanje neželjene i/ili nenaručene elektroničke pošte,
· instalacija i uporaba aplikacija koje nisu legalno pribavljene,
· uporaba imovine i opreme Inkubatora za počinjenje kaznenog djela.

8. RED I MIR U POSLOVNOJ ZGRADI
8.1. U zgradi treba vladati red i mir koji omogućuje nesmetani rad drugih korisnika.

9. ČIŠĆENJE, ODLAGANJE SMEĆA I SKLADIŠTENJE OTPADA
9.1. Sve osobe koje borave u zgradi Inkubatora obvezne su komunalni otpad adekvatno pripremiti i sortirati za odvoz sukladno napucima sakupljača otpada.
9.2. Prilikom organiziranja domjenaka i sličnih događanja, organizatori su dužni za sobom očistiti i prostorije ostaviti u stanju u kojem su ih i zateklo.

10. KONZUMIRANJE ALKOHOLA, OPOJNIH SREDSTAVA I DUHANSKIH PROIZVODA
10.1. U Inkubatoru strogo je zabranjeno konzumiranje alkoholnih pića, droge i/ili drugih opojnih sredstava te konzumiranje duhanskih proizvoda.
10.2. Osobama u alkoholiziranom stanju ili pod utjecajem opojnih sredstava zabranjen je ulazak i boravak u zgradi.
10.3. Za vrijeme posebnih događaja, Inkubator može dopustiti konzumiranje alkoholnih pića.

11. OZNAČAVANJE NAZIVA
11.1. Svi Zakupnici/Korisnici usluga dužni su na ulaznim vratima u zgradu i ulaznim vratima u uredski prostor koji koriste temeljem ugovora o zakupu poslovnog prostora/o korištenju usluge/prostora/postrojenja/proizvodnih linija/opreme istaknuti natpis koji sadrži njihov poslovni subjekt, adresu i radno vrijeme.
11.2. Natpisi su standardizirani, a izrađuje ih Inkubator o trošku Zakupnika/Korisnika usluga.
11.3. Nijedan znak se ne može postaviti ili izgraditi bez suglasnosti Inkubatora. Svaki znak postavljen bez prethodnog odobrenja može rezultirati zaračunavanjem troška uklanjanja.

12. ČUVANJE POSLOVNE TAJNE I ZAŠTITA INTELEKTUALNOG VLASNIŠTVA
12.1. Podaci i informacije koje imaju obilježje poslovne tajne ne smiju se koristiti, objavljivati ili otkriti bez posebnog dopuštenja osobe koja je ovlaštena za davanje takvih informacija, podataka ili saznanja.
12.2. Inkubator ne stječe autorska ili bilo koja druga prava intelektualnog vlasništva trećih koje bi im moglo otkriveno u prostorijama Inkubatora te su ga dužni čuvati tajnim i to vremenski, prostorno i sadržajno neograničeno.
12.3. Kršenje tuđih prava intelektualnog vlasništva prilikom korištenja prostorija Inkubatora strogo je zabranjeno.

13. OSTALE ODREDBE
13.1. Zabranjeno je unošenje životinja u zgradu.
13.2. Djelatnici Inkubatora/Zakupnici/Korisnici usluga koriste parking od zgrade vodeći računa o uštedi prostora.
13.3. U svim prostorima i samoj zgradi Inkubatora strogo je zabranjeno korištenje kripto rudarenja.

14. ZAVRŠNE ODREDBE
14.1. Svi zaposlenici Inkubatora, korisnici te ostale pravne i fizičke osobe koje koriste usluge ili posjećuju Inkubator, dužni su upoznati se s Kućnim redom kojeg donosi direktor Inkubatora te se istoga pridržavati. 
14.2. Osoba koja boravi u prostorijama Inkubatora u potpunosti prihvaća odredbe Kućnog reda i dužna ih se pridržavati.
14.3. Ovaj Kućni red stupa na snagu danom donošenja, a objavit će se na internetskoj stranici Inkubatora, kao i sve njegove kasnije izmjene.
14.4. 
[bookmark: _Hlk127540792]U Kistanjama, 25. travnja 2023.	      	    	Za Ruralni poduzetnički inkubator Krka Kistanje d.o.o.
       	_______________________________________
      	Branka Ivanović, direktorica 
     	 Ruralnog poduzetničkog inkubatora Krka Kistanje, d.o.o.

